Seun verdrink in strandmeerŉ 14-jarige seun is dood nadat hy Donderdagmiddag in die Umgababa-strandmeer naby Amanzimtoti in KwaZulu-Natal verdrink het. “Die seun het saam met vriende in die strandmeer gaan swem toe hy skielik onder die water verdwyn het,” het Chris Botha, ŉ woordvoerder van Netcare 911, gesê. Paramedici en die polisie se duikeenheid is na die toneel ontbied. Die seun se liggaam is gevind etlike minute nadat die duikers na hom begin soek het. Pogings om die seun se lewe te red was vrugteloos en hy is op die toneel dood verklaar. Die polisie doen ŉ geregtelike doodsondersoek.